เหมาไถ สุราจีน ใหญ่สุดในโลก
เราเคยสงสัยไหมว่า.. ใครเป็นผู้ผลิตเครื่องดื่มแอลกอฮอล์ที่ใหญ่สุดในโลก?  ก่อนหน้านี้.. Diageo เจ้าของแบรนด์ Johnnie Walker ถือเป็นบริษัทสุรามูลค่ามากสุดในโลก มีมูลค่าบริษัท 3 ล้านล้านบาท ใหญ่กว่าบริษัท ไทยเบฟ กว่า 6 เท่า  อย่างไรก็ตาม 2 ปีที่ผ่านมา Diageo กลับเสียตำแหน่งนี้ให้กับ  บริษัทผลิตสุรา เหมาไถ จากประเทศจีน  แล้วเรื่องราวของสุราเหมาไถ คืออะไร? มีที่มาอย่างไร? ลงทุนแมนจะเล่าให้ฟัง
29 มี.ค. 2562

เหมาไถ สุราจีน ใหญ่สุดในโลก / โดย ลงทุนแมน
เราเคยสงสัยไหมว่า..
ใครเป็นผู้ผลิตเครื่องดื่มแอลกอฮอล์ที่ใหญ่สุดในโลก?
ก่อนหน้านี้..
Diageo เจ้าของแบรนด์ Johnnie Walker ถือเป็นบริษัทสุรามูลค่ามากสุดในโลก
มีมูลค่าบริษัท 3 ล้านล้านบาท ใหญ่กว่าบริษัท ไทยเบฟ กว่า 6 เท่า
อย่างไรก็ตาม 2 ปีที่ผ่านมา Diageo กลับเสียตำแหน่งนี้ให้กับ
บริษัทผลิตสุรา เหมาไถ จากประเทศจีน
แล้วเรื่องราวของสุราเหมาไถ คืออะไร? มีที่มาอย่างไร?
ลงทุนแมนจะเล่าให้ฟัง
จริงๆ แล้ว เหมาไถ เป็นชื่อเมืองหนึ่งในมณฑลกุ้ยโจว ประเทศจีน
หนึ่งในของขึ้นชื่อของเมืองนี้ คือ สุราโบราณ “ไป๋จิ่ว” แปลว่า เหล้าขาว
มีประวัติศาสตร์ยาวนานมากว่า 2,000 ปี
ด้วยกรรมวิธีการผลิตจากรุ่นสู่รุ่นที่ซับซ้อน
ไม่ว่าจะเป็นการผลิตที่อ้างอิงจาก ปฏิทินจันทรคติ
และผ่านการต้ม กลั่น และบ่มรวมๆ กันแล้วกว่า 8 ปี
สิ่งเหล่านี้ถูกสะท้อนออกมาทางรสสัมผัส จนกลายเป็นเอกลักษณ์
จากจุดเด่นดังกล่าวทำให้
สุราแห่งเมืองเหมาไถ เริ่มเป็นที่นิยมจนในที่สุดกลายมาเป็น สุราประจำชาติ
พอเรื่องเป็นแบบนี้ บริษัท Kweichow Moutai จึงถูกก่อตั้งขึ้นในปี 1999
Kweichow Moutai เป็นรัฐวิสาหกิจ ทำธุรกิจผลิตสุราเหมาไถโดยเฉพาะ
เมื่อรวมกับเศรษฐกิจประเทศจีนที่เติบโตอย่างรวดเร็ว
รวมถึงจำนวนชนชั้นกลางและเศรษฐีเกิดใหม่ในประเทศเพิ่มขึ้นอย่างก้าวกระโดด
ส่งผลให้กำลังซื้อสุรา ในประเทศจีนเพิ่มมากขึ้นไปด้วย
ซึ่งมากขนาดที่บริษัทไม่สามารถผลิตได้ ให้เพียงพอต่อความต้องการของลูกค้า
เรื่องนี้จึงนำมาสู่การขึ้นราคา..
ด้วยปัจจัยทั้งหมดนี้สะท้อนออกมาเป็นรายได้ของบริษัท Kweichow Moutai ที่กำลังเติบโต
ปี 2016 รายได้ 1.8 แสนล้านบาท กำไร 0.8 แสนล้านบาท
ปี 2017 รายได้ 2.7 แสนล้านบาท กำไร 1.3 แสนล้านบาท
ปี 2018 (12 เดือนล่าสุด) รายได้ 3.2 แสนล้านบาท กำไร 1.5 แสนล้านบาท
ซึ่งจะเห็นว่าบริษัทสามารถทำอัตรากำไรสุทธิได้สูงถึง 47%
แต่ที่น่าสนใจไปกว่านั้นคือ
รายได้ค้าส่งทุกๆ 100 บาทของเหมาไถ
เป็นต้นทุนค่าวัตถุดิบ บรรจุภัณฑ์ และค่าแรงงานรวมกันเพียง 9 บาท เท่านั้นเอง..
แล้วยักษ์ใหญ่ฟากยุโรป เป็นอย่างไร?
ผลประกอบการบริษัท Diageo ปี 2018
รายได้ 7.7 แสนล้านบาท
กำไร 1.3 แสนล้านบาท
คิดเป็นอัตรากำไรสุทธิประมาณ 17%
บริษัท Diageo มีแบรนด์เครื่องดื่มแอลกอฮอล์ในเครือจำนวนมาก
ไล่ตั้งแต่ Johnnie Walker, Baileys, Smirnoff, Guinness และอีกหลายแบรนด์
วางขายในกว่า 180 ประเทศ โดยบริษัทมีสัดส่วนรายได้จาก
สหรัฐอเมริกา 34.0%
ยุโรป 24.2%
เอเชีย 20.7%
แอฟริกา 12.3%
ลาตินอเมริกา 8.8%
แต่ทั้งหมดนี้รวมกัน
ก็ยังเทียบไม่ได้กับบริษัท Kweichow Moutai ที่ผลิตแต่เพียงเหล้าขาว เหมาไถ
คิดเป็นสัดส่วนรายได้กว่า 90% ของรายได้ และขายที่ประเทศจีนเป็นหลัก
ปัจจุบัน Kweichow Moutai มีมูลค่าสูงถึง 4.6 ล้านล้านบาท
ถือเป็นบริษัทผลิตสุราที่มีมูลค่ามากสุดในโลก
เรื่องนี้บอกอะไรเรา?
สุราเหมาไถ มีวัตถุดิบหลักๆ คือ ข้าวฟ่าง
ไม่ต่างอะไรกับผู้ผลิต น้ำหอม ที่ผลิตจากพืชพรรณ
หรือแม้แต่น้ำแร่ ที่มีแหล่งน้ำธรรมชาติเป็นวัตถุดิบ..
แม้ว่าวัตถุดิบเหล่านี้จะมีราคาถูก
แต่หากเราสามารถหาวิธีเพิ่มมูลค่าได้ และแบรนด์กลายเป็นที่นิยม
จากวัตถุดิบถูกๆ อาจกลายเป็นของมีราคา ที่ไม่ว่าแพงแค่ไหนก็สามารถขายได้..
----------------------
รู้หรือไม่ เหล้า 1 ขวดมีต้นทุนเท่าไหร่ อ่านได้ที่
ติดตามเรื่องหลากหลาย จากผู้เขียนเก่งๆ หลายท่าน ในแอป blockdit โหลดได้ที่ 
สั่งซื้อหนังสือลงทุนแมน 9.0 ได้ที่
Lazada: 
Shopee: 
----------------------
References
-
-
-
-
-